Nariadenie Komisie (ES) č. 410/2002
z 27. februára 2002,
ktorým sa mení a dopĺňa nariadenie Rady (EHS) č. 574/72, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 574/72 z 21. marca 1972, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva [1], naposledy zmenené a doplnené nariadením Európskeho parlamentu a Rady (ES) č. 1386/2001 [2], a najmä článku 122 tohto nariadenia,
keďže:
(1) Určité členské štáty alebo ich príslušné orgány požadovali zmeny a doplnenia príloh nariadenia EHS č. 574/72.
(2) Tieto zmeny a doplnenia vychádzajú z rozhodnutí prijatých členským štátom alebo členskými štátmi alebo ich príslušnými orgánmi, ktoré sú zodpovedné za vykonávanie právnych predpisov v oblasti sociálneho zabezpečenie v súlade s právom spoločenstva.
(3) Bolo získané jednomyseľné stanovisko Správnej komisie pre sociálne zabezpečenie migrujúcich pracovníkov,
PRIJALA TOTO NARIADENIE:
Článok 1
Prílohy I až VI a prílohy IX až X nariadenia (EHS) č. 574/72 sú zmenené a doplnené v súlade s prílohou k tomuto nariadeniu.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych Spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. februára 2002